આર્થિક સ્થિતિ સારી હોય એનાથી જ ઘરમાં સુખશાંતિ રહે છે એમ માનવું ભૂલભરેલું છે. એવું બની શકે કે આર્થિક સગવડ વગર પ્રગતિ અટકી જાય છે, આ૫ણે દરેકે આર્થિક સમતોલન જાળવી રાખવા માટે પૂરતા પ્રયત્નો કરવા જોઈએ, ૫રંતુ એટલાંથી જ કોઈનું જીવન પ્રગતિશીલ બનતું નથી કે ઘરમાં શાંતિનું વાતાવરણ સ્થપાતું નથી. હકીકત એ છે કે શાંતિ, પ્રગતિ અને સમૃદ્ધિનો આધાર માણસોના સ્વભાવ ૫ર રહેલો છે. જયાં સારી ટેવો હોય છે ત્યાં પારકા ૫ણ પોતાના બની જાય છે. પારકાને પોતાના બનાવવા માટે જરૂરી સદ્ગુણ જેમનામાં છે તેઓ જ ખરેખર અમીર હોય છે. તેઓ જયાં ૫ણ રહેશે ત્યાં અનેક લોકો એમના સહયોગી અને મિત્ર બની જશે.